Държавен вестник, бр. 31, 2014 г., стр. 9

БРОЙ  31	
Д Ъ Р Ж А В Е Н  В Е С Т Н И К 	
СТР.  9  
обстоятелствата, свързани с накърняването, 
трябва да бъдат доведени до знанието на съот­
ветните лица. Начинът на оповестяването ще 
зависи от естеството на накърняването.
Тълкувание: 
Накърняването на организационната неза­
висимост и индивидуалната обективност може 
да включва, но не се ограничава до личен 
конфликт на интереси, ограничения на обхвата 
на дейността по вътрешен одит, на достъпа до 
документация, служители и активи и недос­
татъчно ресурси.
Всички случаи, в които е била ограниче­
на дейността на ръководителя на вътрешния 
одит и на вътрешните одитори, задължително 
се докладват от ръководителя на вътрешния 
одит на ръководителя на организацията и на 
одитния комитет, ако има сформиран такъв.
113.У1 – Вътрешните одитори не трябва да 
оценяват дейности, за които преди това 
са носели отговорност. Обективността се 
счита за накърнена, когато вътрешният 
одитор извършва ангажимент за даване на 
увереност относно дейност, за която той 
е бил отговорен през предходната година.
113.У2 – Ангажименти за даване на уве­
реност относно дейности, които са отго­
ворност на ръководителя на вътрешния 
одит, трябва да се извършват под надзора 
на лице извън звеното за вътрешен одит, 
което се определя от ръководителя на 
организацията. 
113.К1 – Вътрешните одитори могат да 
извършват одитни ангажименти за кон­
султиране по отношение на дейности, за 
които преди това са носели отговорност.
113.К2 – Ако съществува вероятност да 
бъдат накърнени независимостта или 
обективността на вътрешните одитори във 
връзка с извършването на предложени ан­
гажименти за консултиране, ръководството 
трябва да бъде уведомено за това, преди да 
бъде приет консултантският ангажимент.
120 – Компетентност и професионална 
грижа
Ангажиментите трябва да се изпълняват 
компетентно и с професионална грижа.
121 – Компетентност
Вътрешните одитори трябва да притежават 
необходимите знания, умения и други способ­
ности за изпълнение на индивидуалните си 
отговорности. Звеното за вътрешен одит като 
цяло трябва да притежава или да осигури необ­
ходимите знания, умения и други способности 
за изпълнение на своите задължения.
Тълкувание: 
Знания, умения и други способности е 
събирателно понятие, отнасящо се до профе­
сионалната компетентност, необходима на вът-
решните одитори, за да изпълняват ефективно 
професионалните си отговорности. Вътреш­
ните одитори се насърчават да демонстрират 
своята компетентност чрез придобиването 
на подходящи професионални сертификати и 
квалификации.
121.У1 – Ръководителят на вътрешния одит 
трябва да потърси компетентен съвет и 
помощ от експерт от организацията или 
извън нея, в случай че служителите в 
звеното за вътрешен одит не притежават 
знанията, уменията и другите способности, 
необходими за изпълнението на целия 
ангажимент или на част от него.
121.У2 – Вътрешните одитори трябва да 
притежават достатъчно знания, за да 
могат да оценят риска от измама и начи­
на, по който този риск се управлява от 
организацията, но от тях не се очаква да 
притежават експертните познания на лица, 
чието основно задължение е разкриването 
и разследването на измами.
121.У3 – Вътрешните одитори трябва 
да притежават познания за ключовите 
рискове и контроли в областта на ин­
формационните технологии, както и за 
достъпни технологичнобазирани одитни 
техники за осъществяване на възложена­
та им работа. Въпреки това не се очаква 
всички вътрешни одитори да притежават 
компетентността на вътрешен одитор, чи­
ето основно задължение е извършването 
на одит на информационните технологии.
121.К1 – Ръководителят на вътрешния 
одит трябва да откаже ангажимент за 
консултиране или да потърси компетентен 
съвет и помощ от експерт от организацията 
или извън нея, в случай че служителите в 
звеното за вътрешен одит не притежават 
знанията, уменията и другите способности, 
необходими за изпълнението на целия 
ангажимент или на част от него.
122 – Професионална грижа
Вътрешните одитори трябва да полагат 
грижи и умения, които се очакват от един 
разумно предпазлив и компетентен вътрешен 
одитор. Професионална грижа не означава 
непогрешимост.
122.У1 – Вътрешните одитори трябва да 
полагат професионална грижа, като вземат 
под внимание:
• обема на работата, необходим за по­
стигане целите на ангажимента;
• относителната сложност, същественост 
или значимост на въпросите – обект на 
ангажиментите за даване на увереност;
• адекватността и ефективността на 
процесите на управление, управление 
на риска и контрол;
• вероятността от съществени грешки, 
измами или несъответствия;
• разходите по извършване на одитния 
ангажимент, съотнесени към потенци­
алните ползи.